[{"text_idx": "#000002", "text": "Gweinidog yr Economi yn ymweld a\u0302 hyb gyrfaoedd a menter y coleg"}, {"text_idx": "#000003", "text": "Heddiw ymwelodd Gweinidog yr Economi, Vaughan Gething AS, a\u0302 Choleg Penybont i ymweld ag un o\u2019r Biwroau Cyflogaeth a Menter, a ariennir gan Lywodraeth Cymru fel rhan o\u2019r Warant i Bobl Ifanc. Mae\u2019r warant yn ymrwymiad allweddol gan Lywodraeth Cymru i bawb dan 25 oed sy\u2019n byw yng Nghymru, i\u2019w cefnogi nhw i gael lle mewn addysg neu hyfforddiant, neu i ddod o hyd i swydd neu fod yn hunangyflogedig."}, {"text_idx": "#000004", "text": "Wedi\u2019i lansio yn 2018, \u2018Cyfleoedd\u2019 yw enw gwasanaeth mewnol y Coleg ar gyfer darparu cyngor a chymorth ynghylch gyrfaoedd, cyflogaeth a menter. Mae myfyrwyr yn gallu cael mynediad i ystod eang o gyfleoedd i ddatblygu a gwella sgiliau craidd ac i ymgysylltu a\u0302 chyflogwyr trwy leoliadau gwaith, dosbarthiadau meistr, ymweliadau a mentora un-i-un. Yn 2020, enillodd y coleg Farc Gyrfa Cymru i gydnabod ei ymrwymiad i sicrhau bod pob myfyriwr yn cael mynediad at addysg, cyngor a chymorth gyrfaol o safon, a thynnwyd sylw pellach at hyn gan ei nodi fel un o gryfderau\u2019r coleg yn ei arolygiad diweddar gan Estyn ym mis Mawrth."}, {"text_idx": "#000005", "text": "Ar hyn o bryd mae\u2019r coleg yn gweithio gyda mwy na 250 o gyflogwyr, sy\u2019n amrywio o fusnesau bach a chanolig i gyflogwyr rhanbarthol a chenedlaethol mawr, gan sicrhau bod ei gynnig o ran cwricwlwm, hyfforddiant a phrentisiaethau yn bodloni anghenion ynghylch sgiliau a busnes."}, {"text_idx": "#000006", "text": "Yn ogystal a\u0302\u2019r hybiau gyrfaoedd a menter ar y campws, bydd y coleg yn agor \u2018siop godi\u2019 dros dro yng nghanol tref Pen-y-bont ar Ogwr yn ddiweddarach y mis yma, gan ddarparu cyfleoedd cyffrous i ymgysylltu a\u0302\u2019r gymuned ehangach a\u2019i chefnogi drwy ddarparu gwybodaeth, cymorth ac arweiniad am yrfaoedd."}, {"text_idx": "#000007", "text": "Mae ymweliad y Gweinidog hefyd yn cyd-daro ag Wythnos Addysg Oedolion ac Wythnos \u2018Caru Ein Colegau\u2019 \u2013 ymgyrch genedlaethol dan arweiniad Cymdeithas y Colegau sydd a\u0302\u2019r nod o dynnu sylw at ro\u0302l a chyfraniad hanfodol colegau wrth gefnogi dysgwyr, cymunedau a busnesau."}, {"text_idx": "#000009", "text": "\u201cRoeddem yn falch iawn o groesawu\u2019r Gweinidog i gwrdd a\u0302 staff a dysgwyr heddiw fel rhan o\u2019i ymweliad a\u0302 Cyfleoedd, ein hyb gyrfaoedd a menter. Mae gan y coleg hanes cryf o weithio gyda chyflogwyr lleol, rhanbarthol a chenedlaethol i gefnogi piblinellau talent a sicrhau bod y cwricwlwm rydym yn ei gynnig yn bodloni anghenion ein cymunedau a\u2019n cyflogwyr."}, {"text_idx": "#000010", "text": "Mae\u2019r coleg yn parhau i adeiladu ar y cymorth a ddarperir i ddysgwyr a busnesau \u2013 bydd ein \u2018siop godi\u2019 gyrfaoedd newydd, sy\u2019n agor yng nghanol tref Pen-y-bont ar Ogwr yn hwyrach y mis yma, yn rhoi cyfle cyffrous arall i alluogi pobl i archwilio cyfleoedd, datblygu sgiliau newydd a chael cymorth.\u201d"}, {"text_idx": "#000011", "text": "Amdanom niEin gweledigaeth a\u2019n gwerthoeddEin pobl a\u2019n gyrfaoeddY GymraegPolisi\u0308auLlywodraethuNewyddion a DigwyddiadauCydymffurfiaeth ac AdroddiadauDatblygiadau\u2019r campysau"}, {"text_idx": "#000015", "text": "Newyddion a DigwyddiadauDyddiadau tymorDigwyddiadau agoredGraddio"}, {"text_idx": "#000017", "text": "Cysylltu a\u0302 niLleoliadau\u2019r campysauCyfleoedd (gwasanaeth gyrfaoedd)Rhoi gwybod am absenoldeb"}]